Julio Fis
Julio Fis Roussedy (Guantánamo, 28. listopada 1974.) je umirovljeni kubansko-španjolski rukometaš i reprezentativac koji je igrao na poziciji lijevog vanjskog. Karijeru je započeo u lokalnom klubu da bi 1997. godine otišao u Mađarsku, gdje je igrao dvije sezone. Godine 1999. odlazi u Španjolsku gdje, uz izuzetak jedne sezone provedene u THW Kielu, igra do svog umirovljenja 2008. godine. 

Reprezentativnu karijeru započeo je igrajući za Kubu, ali je 2005. godine, stekavši španjolsko državljanstvo, promijenio reprezentaciju. Za Španjolsku je igrao do 2007. godine, kada se povukao iz reprezentativnog rukometa. 

Kubanski rukometaši
Španski rukometaši
Panamerički prvaci u rukometu